L'obra de teatre 'Threesome' arriba a la Casa Municipal de Cultura divendres que ve
13 d’abril 2021

![Imagen 1](/media/xcefwxtt/99-w-cartel-threesome-recort.jpg)

L'obra de teatre _Threesome_, de la companyia Alarcón&Cornelles, arriba a la Casa Municipal de Cultura del Port de Sagunt divendres que ve, 16 d'abril, a les 19.30 hores. L'espectacle tindrà una duració de 90 minuts, l'entrada té un preu de 7 euros i està destinada a públic major de 14 anys. Es tracta d'una tragicomèdia negra en castellà.

  

L'obra és una producció de la companyia Alarcón&Cornelles, que naix en 2017 quan Rafael Alarcón i Jerónimo Cornelles decidixen associar-se per a realitzar el seu primer projecte escènic conjunt i constituir-se com a companyia. Dos actors i amics que produixen les propostes que desitgen amb l'única finalitat d'aprendre i gaudir de les arts escèniques al costat de professionals que ells admiren. _Threesome_ (2020) és la seua tercera producció, i és una proposta on reprenen un llenguatge més pròxim al seu primer projecte: _Desde el iniferno_.

  

_Threesome_ mostra el retrobament després de molts anys de tres ‘amics’ i tracta de la capacitat, o no, de deixar anar aquelles coses que volem, de passar, o no, pàgina davant determinats esdeveniments. L'obra se centra en soltar llastos per a continuar avançant. Parla, també, de la capacitat, o no, de perdonar-se un mateix i de perdonar aquell que tens enfront.

  

Durant la funció es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. Les entrades es podran adquirir en línia a través del següent enllaç: 

[https://www.servientradas.com/espectaculo/AYUNTAMIENTO\_DE\_SAGUNTO/6/threesome.html](https://www.servientradas.com/espectaculo/AYUNTAMIENTO_DE_SAGUNTO/6/threesome.html)

  

![](/media/rjelt5c0/99-w-cartel-threesome.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-threesome-arriba-a-la-casa-municipal-de-cultura-divendres-que-ve/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-threesome-arriba-a-la-casa-municipal-de-cultura-divendres-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-threesome-arriba-a-la-casa-municipal-de-cultura-divendres-que-ve/ "Linked In")
*   [](mailto:?body=https://aytosagunto.es/va/actualitat/l-obra-de-teatre-threesome-arriba-a-la-casa-municipal-de-cultura-divendres-que-ve/)